MaxiCont - Termék: OTD
Termék: OTD
Az OTD készülék a szigetelőolajok tan deltáját, relatív permittivitását és fajlagos ellenállását méri
Megfelel az összes nemzetközi szabványnak
Teljesen automatizált mérési lehetőség
Integrált mérőcella fűtés és hűtés
Egyszerű olajbetöltés és automatizált olaj elvezetés
IEC 60247 mérőcella könnyű összeszereléssel és tisztíthatósággal
Akár 50 mérési eredmény tárolása és PC-s kapcsolat
Könnyű és kompakt (22kg)
Az OTD egy laboratóriumi készülék, mely a szigetelőolajok tan deltáját, relatív permittivitását és fajlagos ellenállását méri. Ezek a vizsgálatok még pontosabb információt adnak a szigetelőolaj állapotáról. A készülék kialakítása és számos funkciója megfelel a laboratóriumokban megkövetelt körülményeknek.
A mikroprocesszor által vezérelt induktív cella fűtő és hűtő egység megfelel az IEC 60247 szabvány követelményeinek. A készülék hőmérséklet mérési tartománya 10 - 100ºC közötti, ± 1ºC-os pontossággal. A mérések megkezdése előtt lehetőség van előfűtés beállítására is. A készülék automatizált olaj elvezetés funkcióval rendelkezik, így mérés után nem kell az olajcella kézi kiürítésével bajlódni.
A kezelőszemélyzet biztonsága az első, így a készülék többszintű biztonsági funkciókkal is rendelkezik. Ha bármilyen ok miatt meg kell szakítani a mérést, akkor ezt bármelyik gomb megnyomásával meg lehet tenni.
A mérőcella kialakítása olyan, hogy minimális az olajáramlás okozta turbulencia és teljesen kizárja a levegő bejutását is. A mérőcella 32 részből áll, melyet könnyű szétszedni, illetve összerakni.
A tartozékként rendelhető kalibráló modullal a mérés előtt könnyen ellenőrizhető a készülék.
Az OTD készülék 16db előre beprogramozott mérési móddal rendelkezik, melyek megfelelnek az alábbi szabványoknak:
• IEC 60247:2004;
• IEC 61620:1998;
• ASTM D924-08;
• ASTM D1169:2002;
• BS 5737:1979;
• JIS C2101:1999;
• VDE 0380-2:2005_01;
• IS 6262:1971;
• IS 6103:1971;
A készülék ezeken kívül 6db, a felhasználó által definiált mérési módot is el tud tárolni. A Power DB Lite szoftverrel, pedig a jegyzőkönyvkészítés és az adatmentés kezelhető könnyen.
A készülék használata a beépített billentyűzettel történik.